19. ΒΑΣΙΛΙΚΟΝ ΔΙΑΤΑΓΜΑ της 20/23 Νοεμ. 1957 Περί της λειτουργίας της παρά τη Διοικήσει του Ι.Κ.Α. Δευτεροβαθμίου Ασφαλιστικής Επιτροπής. Έχοντες υπ’ όψει τας διατάξεις της παρ. 2 του άρθρ. 7 του Ν.Δ. 3710/1957 «περί τροποποιήσεως της περί διοικήσεως και ελέγχου του Ι.ΚΑ. νομοθεσίας κλπ.»και την υπ’ αριθ. 592/1957 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.1.-1-2(Προέβλεπον την σύνθεσιν των τμημάτων της Δευτεροβαθμίου Ασφαλιστικής Επιτροπής του Ι.Κ.Α. και τον τρόπον διορισμού των μελών αυτών. Αντικατεστάθησαν δια της υπ’ αριθ. 85600/ 1964 αποφ. Υπ. Εργασίας , κατωτ. αριθ. 35) 3.Έκαστον τμήμα συνεδριάζει παρά τη Διοικήσει του Ι.Κ.Α. τακτικώς μεν άπαξ της εβδομάδος, εκτάκτως δε οσάκις παρίσταται ανάγκη, κατόπιν εγγράφου προσκλήσεως του προεδρεύοντος αυτού, κοινοποιουμένης εις τα μέλη 48 τουλάχιστον ώρας προ της συνεδριάσεως. 4.Έκαστον τμήμα ευρίσκεται εν απαρτία εάν τα παρόντα μέλη είναι πλείονα των απόντων, παρισταμένου απαραιτήτως του Προέδρου αυτού ή του αναπληρωτού του, αι δε αποφάσεις λαμβάνονται δια της απολύτου πλειοψηφίας των παρόντων, υπερισχυούσης εν ισοψηφία της γνώμης υπέρ ης εδόθη η ψήφος του προεδρεύοντος. 5.Αι ενώπιον της Επιτροπής υποθέσεις κατανέμονται εις έκαστον τμήμα υπό του κατά βαθμόν ανωτέρου ή εν ισοβαθμία υπό του αρχαιοτέρου των τακτικών δικαστικών μελών αυτής, όπερ ορίζεται και ως  προϊστάμενος ταύτης. 6.Τας υποθέσεις εισηγούνται εις τα τμήματα εγγράφως ή προφορικώς υπάλληλοι της αρμοδίας υπηρεσίας ή και μέλη τούτων οριζόμενα εκάστοτε υπό του προεδρεύοντος αυτών. 7.(Οι γραμματείς των τμημάτων μετά των αναπληρωτών αυτών, ορίζονται υπό του Διοικητού εκ των υπαλλήλων του Ι.Κ.Α.) Οι γραμματείς   τηρούν   τα    πρακτικά   εκάστου    τμήματος, (Αντί για τη σελ. 70,39(δ) Σελ. 70,39(ε) Τεύχος 1299-Σελ.55 Ίδρυμα Κοινωνικών Ασφαλίσεων 15Β.Β.α.18-19 εις α καταχωρούνται συνοπτικώς αι συζητήσεις και αι λαμβανόμεναι αποφάσεις. Ήδη οι γραμματείς μετά των αναπληρωτών των διορίζονται δια αποφάσεως του Υπουργού Εργασίας δυνάμει της υπ’ αριθ. 85600/1964 αποφ. Υπ. Εργασίας (κατωτ. αριθ. 35) 8.Αι αποφάσεις των τμημάτων, αίτινες δέον να ώσι πλήρως ητιολογημέναι υπογράφονται, υπό του προεδρεύοντος και του Γραμματέως και κοινοποιούνται εις το οικείον υποκατάστημα του Ι.Κ.Α. προς εκτέλεσιν μετά την επικύρωσιν των πρακτικών της σχετικής συνεδριάσεως. 9.Η επιτροπή, μερίμνη του προϊσταμένου αυτής υποβάλλει ανά τρίμηνον εις τον Διοικητήν του Ι.Κ.Α. έκθεσιν περί των κατά το τρίμηνον πεπραγμένων αυτής». Το άρθρ. 1 αντικατεστάθη ως άνω δια του άρθρ. 1 Β.Δ. 31 της 30 Δεκ. 1961/15 Ιαν. 1962 (ΦΕΚ Α΄ 8), του οποίου η ισχύς ήρξατο από 1 Φεβρ. 1962. Άρθρ.2.-1.Η έφεσις δύναται να υποβληθή υπό του ενδιαφερόμενου εντός της κατά την παρ. 2 του άρθρ. 7 του Ν.Δ. 3710/1957 προθεσμίας και εις το οικείον Υποκατάστημα, όπερ υποχρεούται όπως διαβιβάση ταύτην αμέσως μεθ’ ολοκλήρου του σχετικού φακέλλου εις την Δευτεροβάθμιον Επιτροπήν. 2.Εις την Επιτροπήν δύναται να παρίσταται αυτοπροσώπως ή δια πληρεξουσίου ο ησφαλισμένος κατά την συζήτησιν της υποθέσεώς του. Άρθρ.3.-Αι κατά την δημοσίευσιν του παρόντος εκκρεμείς υποθέσεις ενώπιον της καταργηθείσης επιτροπής Ασφαλιστικών Διαφορών παραπέπονται εις την Δευτεροβάθμιον Ασφαλιστικήν Επιτροπήν προς εκδίκασιν. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 70,40(ε) Τεύχος 1299-Σελ. 56